钦定古今图书集成/历象汇编/历法典/第019卷 > 宋一
## 钦定古今图书集成/历象汇编/历法典/第019卷 > 宋一

### 太祖乾德元年夏四月建隆应天历成御制序颁行之

按《宋史太祖本纪》云云，　按《律历志》：宋初用周显德
钦天历，建隆二年五月，以其历推验稍疏，乃诏司天
少监王处讷等别造历法。四年四月，新法成，赐号应
天历。　按《王处讷传》：处讷，周广顺中迁司天少监，世
宗以旧历差舛，俾处讷详定。历成未上，会枢密使王
朴作钦天历以献，颇为精密。处讷私谓朴曰：“此历且
可用，不久即差矣。”因指以示朴，朴深然之。至建隆二
年，以《钦天历》谬误，诏处讷别造新历，经三年而成，为
六卷。太祖自制序，命为《应天历》。处讷又以漏刻无准，
重定水称及候中星分、五鼓时刻。

### 太宗太平兴国六年吴昭素进新历赐名乾元御制序颁行之

按《宋史太宗本纪》不载。　按《律历志》：太平兴国间。有
上言应天历气候渐差。诏处讷等重加详定。六年表
上新历。诏付本监集官详定。会冬官正吴昭素、徐莹、
董昭吉等各献新历，处讷所上历遂不行。诏以昭素、
莹、昭吉所献新历，遣内臣沈元应集本监官属、学生
参校测验，考其疏密。秋官正史端等言：“《昭吉历》差昭
素”、莹二历，以建隆癸亥以来二十四年气朔，验之颇
为切准。复对验二历，唯《昭素历》气朔稍均，可以行用。
又诏卫尉少卿元象宗与元应等再集明历术吴昭
素、刘内真、苗守信、徐莹、王熙元、董昭吉、魏序及在监
官属史端等精加详定。象宗等言“昭素历法考验无
差，可以施之永久”，遂赐号为乾元历。《应天》《乾元》二历，
皆御制序焉。

### 至道元年命昭晏兼知历算

按《宋史太宗本纪》不载。　按《律历志》：至道元年，昭晏
上言，承诏考验司天监丞王睿雍熙四年所上历，以
十八事按验，所得者六，所失者十二。太宗嘉之，谓宰
相曰：“昭晏历术用功，考验否臧，昭然无隐。”由是赐昭
晏金紫，令兼知历算。

至道二年，诏“新历甲子纪一百二十岁。”

按《宋史太宗本纪》，十一月丁卯朔，增《司天新历》为一
百二十甲子。　按《律历志》：至道二年，屯田员外郎吕
奉天上言，“按经史年历，自汉魏以降虽有编联，周秦
以前多无甲子。”太史公司马迁虽言岁次，详求朔闰，
则与经传都不符合。乃言“周武王元年，岁在乙酉。唐
兵部尚书王起撰《五位图》，言周桓王十年，岁在甲子，
四月八日佛生，常星不见。”又言“孔子生于周灵王庚
戌之岁，卒于周悼王四十一年壬戌之岁”，皆非是也。
马迁乃古之良史，王起又近世名儒，后人因循，莫敢
改易。臣窃以史氏凡编一年，则有一十二月，月有晦
朔气，闰则须与岁次合同。苟不合同，何名岁次。本朝
文教聿兴，礼乐咸备，惟此一事，久未刊详。臣探索百
家，用心十载，乃知唐尧即位之年岁在丙子，迄太平
兴国元年亦在丙子，凡三千三百一年矣。虞夏之间，
未有甲子可证。成汤既没，太甲元年始有“二月乙丑
朔旦冬至，伊尹祀于先王。”至武王伐商之年，正月辛
卯朔，二十有八日戊午，二月五日甲子昧爽，又康王
十二年六月戊辰朔，三“日庚午，《胐》王命作册毕。”自尧
即位年，距《春秋》鲁隐公元年，凡一千六百七年。从隐
公元年距今至道二年，凡一千七百一十五年。从太
甲元年距今至道二年，凡二千七百三十二年。从鲁
庄公七年四月辛卯夜，常星不见，距今至道二年，凡
一千六百八十一年。从周灵王二十年，孔子生其年
九月庚“戌、十月庚辰，两朔频食，距今至道二年，凡一
千五百四十五年。从鲁哀公十六年四月乙丑孔子
卒，距今至道二年，凡一千四百七十二年。”以上并据
经传正文，用古历推校，无不符合。乃知《史记》及《五位
图》所编之年，殊为阔略。诸如此事，触类甚多，若尽披
陈，恐烦圣览。臣耽研既久，引证尤明。起商王小甲七
年二月甲申朔旦冬至，自此之后，每七十六年一得
朔旦冬至。此乃古历一蔀，每蔀积月九百四十，积日
二万七千七百五十九，率以为常。直至春秋鲁僖公
五年正月辛亥朔旦冬至，了无差爽。用此为法，以推
《经》《传》，纵小有增减，抑又经传之误，皆可以发明也。古

愿藏秘书府。”诏许之，书终不就。又司天冬官正杨文
鉴上言，新历甲子，请以百二十年。事下有司，以其无
所依据，议寝不行。太宗曰：“支干相承，虽止于六十，傥
再周甲子岁上寿之数，使期颐之人得见所生之年，
不亦善乎！”遂诏《新历》甲子所纪百二十岁

### 真宗咸平四年春三月司天监进仪天历

按《宋史真宗本纪》云云，　按《律历志》，真宗嗣位，命判
官司天监史序等考验前法，研核旧文，取其枢要，编
为新历。至咸平四年三月，历成来上，赐号“仪天历。”凡
天道运行，皆有常度，历象之术，古今所同。盖变法以
从天，随时而推数，故法有疏密，数有繁简，虽条例稍
殊，而纲目一也。今以三历参相考校，以《应天》为本，《干
元》《仪天》附而注之，法同者不复重出，法殊者备列于
后。